
DR.30.11.2006 21 

  

Saya hendak tanyalah kepada kementerian apa produk baru yang hendak 
dihasilkan oleh kementerian ini sedangkan kita tahu banyak lagi produk yang berupa 
tradisional yang diusahakan oleh orang-orang kampung, usahawan-usahawan muda, 
belia dan sebagainya.   

[Timbalan Yang di-Pertua (Datuk Lim Si Cheng) mempengerusikan 
Jawatankuasa] 

Umpamanya di kawasan saya yang menghasilkan golok, parang, tongkat 
bermacam-macam berdasarkan bahan-bahan tempatan termasuk keris. Keris 
bersepah-sepah tak ada pun yang mengatakan keris ini menakutkan sesiapa. Saya pun 
tak fahamlah. Yang kita tahu keris ini adalah merupakan lambang perpaduan 
sebenarnya. Keagungan yang telah kita warisi sejak turun-temurun, sejak zaman 
kesultanan Melayu Melaka lagi. Jadi barangkali mungkin sudah tiba masanya 
Kementerian Kebudayaan, Kesenian dan Warisan bukan sahaja memperjelaskan lagi 
kepada mereka yang tak faham, mereka yang daif tentang isu ini dalam.... 

Tuan Pengerusi [Datuk Lim Si Cheng]: Yang Berhormat, butiran itu? 

Dato' Raja Ahmad Zainuddin bin Raja Haji Omar [Larut]: Butiran 090000-
Perbadanan Kemajuan Kraf tangan Malaysia Tuan Pengerusi. 

Tuan Pengerusi [Datuk Lim Si Cheng]:  Baik. 

Dato' Raja Ahmad Zainuddin bin Raja Haji Omar [Larut]: Jadi saya hendak 
tahu, selain kita hendak menghasilkan produk-produk baru Tuan Pengerusi kita mesti 
juga tumpukan kepada produk-produk yang sedia ada. Di kawasan saya di Larut ini 
banyak. Boleh dikatakan banyak yang telah dihasilkan tetapi tidak dapat hendak 
diketengahkan pemasarannya. Jadi saya berharaplah supaya usaha-usaha dibuat 
dalam kita mengetengahkan lagi produk-produk yang sedia ada terutama sekali dalam 
kita hendak menarik pelancong melawat Malaysia tahun 2007. Kalau kita melawat ke 
negara-negara lain ada cenderahati yang dibawa oleh pelancong-pelancong dari 
sesebuah negara. Jadi kita ini bagaimana?   

Jadi saya berharaplah supaya di masa akan datang apabila ada usaha-usaha 
untuk memasarkan produk-produk tempatan ini dapat dilakukan dengan lebih konsisten 
dengan izin terutama sekali dalam kita mewujudkan usahawan-usahawan muda dalam 
bentuk produk-produk tempatan. Dan saya amat mengalu-alukan usaha untuk 
meningkatkan lagi akademik ataupun kursus kemahiran kraf tangan ini dapat dimajukan 
lagi. 

Satu lagi saya hendak sebutkan di sini ialah tentang Perbadanan Filem 
Negara.  Saya hendak bertanyalah kepada kementerian berapa ramai usahawan muda 
yang telah kita bantu untuk menceburkan diri dalam pembikinan filem dokumentari ini.  
Ini amat perlu sekali, kerana kita amat kekurangan filem-filem dokumentari terutama 
sekali bagi generasi muda supaya dapat memahami warisan dan sejarah perjuangan 
negara kita dan ada juga yang merungut memberitahu Tuan Pengerusi, mereka tahu 
ada insentif galakan tapi sukar untuk mereka perolehi.  Ada di kalangan artis-artis yang 
telah lama berpengalaman yang turut hendak memajukan dalam pembikinan filem di 
bawah FINAS tapi sukar untuk mendapat bantuan sedangkan kepimpinan FINAS ini 
adalah diterajui oleh bekas tokoh pelakon veteran yang juga merupakan seorang 
Senator, Yang Berhormat Datuk Dr. Jins Shamsudin.   

Jadi saya berharap perkara ini dapat dilihat supaya kita dapat 
mengetengahkan lagi mereka yang benar-benar ingin terlibat dalam usaha memajukan 
lagi filem dokumentari ini dan lebih penting lagi dalam soal R&amp;D iaitu research and 
development tentang kita hendak mengetengahkan lagi lebih banyak usaha budaya 
warisan di tanah air kita ini.  Jadi Tuan Pengerusi saya mohon menyokong... 

Datuk Haji Md. Alwi bin Che Ahmad [Ketereh]: [Bangun] 

Datuk Haji Mohd. Said bin Yusof [Jasin]: [Bangun] 

Dato Haji Che Min bin Che Ahmad [Pasir Puteh]: [Bangun] 

Dato' Haji Mat Yasir bin Haji Ikhsan [Sabak Bernam]: [Bangun] 

Tuan Bernard S. Maraat @ Ben [Pensiangan]: [Bangun] 



Saya hendak tanyalah kepada kementerian apa produk baru yang hendak dihasilkan oleh kementerian ini sedangkan kita tahu banyak lagi produk yang berupa tradisional yang diusahakan oleh orang-orang kampung, usahawan-usahawan muda, belia dan sebagainya. [Timbalan Yang di-Pertua (Datuk Lim Si Cheng) mempengerusikan Jawatankuasa]. Umpamanya di kawasan saya yang menghasilkan golok, parang, tongkat bermacam-macam berdasarkan bahan-bahan tempatan termasuk keris. Keris bersepah-sepah tak ada pun yang mengatakan keris ini menakutkan sesiapa. Saya pun tak fahamlah. Yang kita tahu keris ini adalah merupakan lambang perpaduan sebenarnya. Keagungan yang telah kita warisi sejak turun-temurun, sejak zaman kesultanan Melayu Melaka lagi. Jadi barangkali mungkin sudah tiba masanya Kementerian Kebudayaan, Kesenian dan Warisan bukan sahaja memperjelaskan lagi kepada mereka yang tak faham, mereka yang daif tentang isu ini dalam.... Tuan Pengerusi [Datuk Lim Si Cheng]: Yang Berhormat, butiran itu?. Dato' Raja Ahmad Zainuddin bin Raja Haji Omar [Larut]: Butiran 090000- Perbadanan Kemajuan Kraf tangan Malaysia Tuan Pengerusi. Tuan Pengerusi [Datuk Lim Si Cheng]: Baik. Dato' Raja Ahmad Zainuddin bin Raja Haji Omar [Larut]: Jadi saya hendak tahu, selain kita hendak menghasilkan produk-produk baru Tuan Pengerusi kita mesti juga tumpukan kepada produk-produk yang sedia ada. Di kawasan saya di Larut ini banyak. Boleh dikatakan banyak yang telah dihasilkan tetapi tidak dapat hendak diketengahkan pemasarannya. Jadi saya berharaplah supaya usaha-usaha dibuat dalam kita mengetengahkan lagi produk-produk yang sedia ada terutama sekali dalam kita hendak menarik pelancong melawat Malaysia tahun 2007. Kalau kita melawat ke negara-negara lain ada cenderahati yang dibawa oleh pelancong-pelancong dari sesebuah negara. Jadi kita ini bagaimana?. Jadi saya berharaplah supaya di masa akan datang apabila ada usaha-usaha untuk memasarkan produk-produk tempatan ini dapat dilakukan dengan lebih konsisten dengan izin terutama sekali dalam kita mewujudkan usahawan-usahawan muda dalam bentuk produk-produk tempatan. Dan saya amat mengalu-alukan usaha untuk meningkatkan lagi akademik ataupun kursus kemahiran kraf tangan ini dapat dimajukan lagi. Satu lagi saya hendak sebutkan di sini ialah tentang Perbadanan Filem Negara. Saya hendak bertanyalah kepada kementerian berapa ramai usahawan muda yang telah kita bantu untuk menceburkan diri dalam pembikinan filem dokumentari ini. Ini amat perlu sekali, kerana kita amat kekurangan filem-filem dokumentari terutama sekali bagi generasi muda supaya dapat memahami warisan dan sejarah perjuangan negara kita dan ada juga yang merungut memberitahu Tuan Pengerusi, mereka tahu ada insentif galakan tapi sukar untuk mereka perolehi. Ada di kalangan artis-artis yang telah lama berpengalaman yang turut hendak memajukan dalam pembikinan filem di bawah FINAS tapi sukar untuk mendapat bantuan sedangkan kepimpinan FINAS ini adalah diterajui oleh bekas tokoh pelakon veteran yang juga merupakan seorang Senator, Yang Berhormat Datuk Dr. Jins Shamsudin. Jadi saya berharap perkara ini dapat dilihat supaya kita dapat mengetengahkan lagi mereka yang benar-benar ingin terlibat dalam usaha memajukan lagi filem dokumentari ini dan lebih penting lagi dalam soal R&D iaitu research and development tentang kita hendak mengetengahkan lagi lebih banyak usaha budaya warisan di tanah air kita ini. Jadi Tuan Pengerusi saya mohon menyokong... Datuk Haji Md. Alwi bin Che Ahmad [Ketereh]: [Bangun]. Datuk Haji Mohd. Said bin Yusof [Jasin]: [Bangun]. Dato Haji Che Min bin Che Ahmad [Pasir Puteh]: [Bangun]. Dato' Haji Mat Yasir bin Haji Ikhsan [Sabak Bernam]: [Bangun]. Tuan Bernard S. Maraat @ Ben [Pensiangan]: [Bangun].